Title: NÁVRH ZÁVEREČNÉHO ÚČTU
Author: vasina
Last saved by: User
Company: MV SR

Informácia 
o čerpaní finančných prostriedkov súvisiacich s realizáciou bezpečnostných opatrení počas Majstrovstiev sveta v ľadovom hokeji 2011

V súvislosti so zabezpečovaním nerušeného priebehu Majstrovstiev sveta v ľadovom hokeji 2011 boli Ministerstvom vnútra Slovenskej republiky prijaté bezpečnostné opatrenia počas prípravy ako i samotných majstrovstiev sveta, ktoré sa konali v dňoch od 29. apríla 
do 15. mája 2011 v Bratislave a v Košiciach. Na realizáciu bezpečnostných opatrení sa vyčerpali finančné prostriedky rozpočtovej kapitoly ministerstva vnútra v celkovej sume 1 688 894,93 Eur. Podľa jednotlivých ekonomických kategórií boli finančné prostriedky vyčerpané nasledovne:

Mzdové prostriedky pre policajtov, hasičov, štátnych zamestnancov a zamestnancov 
pri výkone práce vo verejnom záujme sa čerpali v sume 939 894,17 Eur. Policajný zbor čerpal mzdové prostriedky v sume 910 787,17 Eur, štátni zamestnanci v sume 438,35 Eur a zamestnanci pri výkone práce vo verejnom záujme v sume 15 390,13 Eur. Hasičský a záchranný zbor čerpal mzdové prostriedky v sume 13 278,52 Eur.

Odvody do poisťovní súvisiace s výplatou miezd sa čerpali v sume 311 854,20 Eur.

Na tovary a služby sa čerpali rozpočtové prostriedky celkom v sume 341 962,65 Eur,  z toho na:  
•	tuzemské cestovné  v sume 29 687,05 Eur. V čerpaní sú zahrnuté aj cestovné výdavky členov IMEST tímu z Generálneho sekretariátu Interpolu,
•	nákup materiálu v sume 118 703,33 Eur; z toho objemovo najviac na nákup potravín 
na zabezpečenie stravovania príslušníkov Policajného zboru  69 912,10 Eur, špeciálne prístroje v sume 25 655,44 Eur (dozimeter na meranie vysokých gama príkonov, bezkontaktné    detektory    elektrického    napätia,    osobný   dozimeter,    kompozitné fľaše,   súprava   na   premiestnenie   vozidla,   senzory  do  analyzátorov   plynu,  sada  na prestavbu prístroja Air Elite). Ďalej Hasičský a záchranný zbor v rámci preventívnych opatrení zabezpečil evakuačné masky Parat C a únikové kukly S CAP v celkovej sume 20 088,00 Eur. Výdavky za špeciálny materiál pre činnosť kontrolných chemických laboratórií  civilnej  ochrany  a  pre  Hasičský  a záchranný zbor (rezač skla, prísavky 
na sklo, vrecia na kontaminovaný odpad) boli v sume 696,24 Eur. Za zdravotnícke  potreby a  vodoinštalačný  materiál  pre ubytovacie služby sa uhradilo 2 351,55 Eur,
•	dopravné  v sume  131 081,91 Eur, najmä za pohonné hmoty (122 624,02 Eur)  a opravy motorových vozidiel,
•	opravy a údržbu  v sume 2 175 Eur za  opravu analyzátora plynov a termovíznu kameru ELITE, za napájací zdroj InSpector 1000,
•	ostatné výdavky v sume 57 611,73 Eur súviseli najmä so zabezpečením stravovania  policajtov  v  sume  41 453,76  Eur,  so  službami  súvisiacimi s ubytovaním policajtov 
v  stredných   odborných   školách  Policajného  zboru,   odvod   do   sociálneho  fondu 
z   nadčasov   predstavoval   sumu  5 128,00  Eur.   Reprezentačné   výdavky   v sume
4 030,93 Eur súviseli s prijatím zahraničnej delegácie IMEST tímu a s pobytom štyroch hasičov z Českej republiky. Daň z ubytovania za policajtov iných krajských riaditeľstiev Policajného zboru ubytovaných na ubytovni Krajského riaditeľstva Policajného zboru 
v Košiciach a Akadémie Policajného zboru v Bratislave bola uhradená v sume 
2 449,48 Eur.

Kapitálové výdavky sa čerpali v sume 95 183,91 Eur. Krajské riaditeľstvo Hasičského a záchranného zboru Košice obstaralo požiarnu techniku v sume  28 214,16 Eur (prenosný blokátor plynu, súpravu pľúcnych automatík s maskou a fľašou a ďalšie). Hasičský a záchranný útvar hlavného mesta Bratislavy z kapitálových výdavkov v sume 66 969,75 Eur  obstaral prenosný elektronický rádiometer, súpravu na núdzové premiestnenie vozidla, oscilačný monitor na skrápanie, pretlakové plynotesné protichemické obleky, prenosný pulzný CO oxymeter, hydraulické vyslobodzovacie zariadenie a nožnice.
	
Čerpanie finančných prostriedkov podľa jednotlivých subjektov je uvedené v priloženej tabuľke.

Čerpanie finančných prostriedkov pre prípravu a zabezpečenie Majstrovstiev sveta v ľadovom hokeji  2011 v členení podľa rozpočtových organizácií

                                               v eurách

Subjekty rezortu ministerstva vnútra

Výdavky
spolu

z  toho:

| | mzdy 610 | odvody 620 | tovary a služby 630 | kapitálové výdavky 700
KAPITOLA SPOLU | 1 688 894,93 | 939 894,17 | 311 854,20 | 341 962,65 | 95 183,91

Rozpočtová organizácia 
Ministerstvo

278 222,51

161 724,37

55 006,61

61 491,53

Krajské riaditeľstvá Policajného zboru | 1 137 422,65 | 755 505,02 | 249 329,56 | 132 588,07 |

Stredné odborné školy Policajného zboru a 
Akadémia Policajného zboru v Bratislave

101 356,78

9 386,26

3 255,13

88 715,39

Krajské riaditeľstvá Hasičského a záchranného zboru | 171 892,99 | 13 278,52 | 4 262,90 | 59 167,66 | 95 183,91